**Ministru kabineta noteikumu projekta “Grozījumi Ministru kabineta 2017. gada 5. septembra noteikumos Nr. 537 "Noteikumi par portfeļgarantijām sīko (mikro), mazo un vidējo komersantu kreditēšanas veicināšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikuma projekts paredz grozīt Ministru kabineta 2017. gada 5. septembra noteikumus Nr. 537 “Noteikumi par portfeļgarantijām sīko (mikro), mazo un vidējo komersantu kreditēšanas veicināšanai” (turpmāk – MK noteikumi Nr. 537), lai papildinātu un grozītu nosacījumus attiecībā uz portfeļgarantijām, kas paredzētas Covid-19 izraisītu seku mazināšanai saimnieciskās darbības veicējiem. Grozījumi attiecas gan uz līdzšinējo portfeļgarantiju programmu, uzlabojot nosacījumus tieši likviditātes nodrošināšanai saskaņā ar izmaiņām ES regulā, gan tiek precizēts nosacījums jaunajā Covid-19 portfeļgarantiju programmā. Ministru kabineta noteikumu projekts stājas spēkā pēc tā izsludināšanas oficiālajā izdevumā “Latvijas vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, lai samazinātu koronavīrusa izraisītās slimības Covid-19 negatīvo ietekmi uz saimnieciskās darbības veicējiem, kuriem ir nepieciešams likviditātes atbalsts. Projekts izstrādāts saskaņā ar Attīstības finanšu institūcijas likuma 12.panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts izstrādāts, lai uzlabotu komersantu pieeju finansējumam likviditātes uzlabošanai.Pirmkārt, šobrīd MK noteikumi Nr. 537 9.2.punkts nosaka, ka garantiju var piešķirt *aizdevumiem apgrozāmo līdzekļu finansēšanai, tai skaitā aizdevumiem kredītlīnijas vai kredītlimita veidā, ja komersanta biznesa plānā vai tam pielīdzināmā dokumentā pamatota aizdevuma saistība ar komersanta darbības uzsākšanu, komersanta attīstību vai darbības paplašināšanu.*Šāda norma tika iekļauta, ņemot vērā regulas Nr. 1303/2013[[1]](#footnote-2) 37.4.pantu:  “ *Ja no finanšu instrumentiem sniedz atbalstu uzņēmumu, tostarp MVU, finansēšanai, ar šādu atbalstu* ***veicina jaunu uzņēmumu izveidi, palīdz veidot uzņēmējdarbības agrīnā posma kapitālu, t. i., sagatavošanas kapitālu un sākuma kapitālu, attīstības kapitālu, kapitālu, kas paredzēts uzņēmuma pamatdarbību nostiprināšanai un jaunu projektu īstenošanai, kā arī veicina pašreizējo uzņēmumu jaunu tirgu vai jaunu attīstības virzienu apguvi****, neskarot piemērojamos Savienības valsts atbalsta noteikumus un saskaņā ar konkrētu fondu noteikumiem….”.*Ar š.g. 1.aprīli stājas spēkā regula Nr.2020/460[[2]](#footnote-3) (Investīciju iniciatīva reaģēšanai uz koronavīrusu). Šīs regulas 2.panta 2.punkts regulas Nr.1303/2013 37. panta 4. punktam pievieno šādu daļu: “*Vajadzības gadījumā kā pagaidu pasākumu ar finanšu instrumentiem var arī sniegt atbalstu MVU apgrozāmā kapitāla veidā, lai efektīvi reaģētu uz sabiedrības veselības krīzi.”*Lai vēl vairāk palīdzētu saimnieciskās darbības veicējiem, kuriem ir nepieciešams likviditātes atbalsts, kā arī veicinātu kredītiestādes sniegt saimnieciskās darbības veicējiem apgrozāmo līdzekļu aizdevumus, noteikumu projekts paredz, ka garantijas, kas tiek piešķirtas, izmantojot šo noteikumu 5.punktā paredzēto finansējumu (ES fondu 2007-2013.gada plānošanas perioda atmaksāto finansējumu) līdz š.g. beigām var sniegt par apgrozāmo līdzekļu aizdevumiem **bez pierādīšanas par komersanta izaugsmi, attīstību vai darbības paplašināšanu** tāpat kā tas ir noteikts noteikumu 5.1 punktā paredzēto garantiju gadījumā.Visas pārējās Ministru kabineta noteikumu normas paliek spēkā.Otrkārt, Noteikumu projekts paredz precizēt normu par apgrozāmiem līdzekļiem Covid-19 portfeļgarantiju programmā.Šobrīd MK noteikumi Nr. 537 10.1 2. punkts nosaka, ka *garantija tiek sniegta par jauniem šo noteikumu 9.12. apakšpunktā minētajiem finanšu pakalpojumiem vai esošiem šo noteikumu 9.12. apakšpunktā minētajiem finanšu pakalpojumiem, ja kredītiestāde saimnieciskās darbības veicējam atliek pamatsummas maksājumus vismaz par trim mēnešiem un, ja nepieciešams, pagarina finanšu pakalpojumu līguma darbības termiņu”.*Saskaņā ar MK noteikumu Nr. 537 9.12.punktu, Covid-19 portfeļgarantiju var saņemt, ja garantiju sniedz par finanšu pakalpojumiem - par aizdevumiem apgrozāmo līdzekļu finansēšanai, tai skaitā aizdevumiem kredītlīnijas vai kredītlimita veidā. Finanšu līzingam, investīciju aizdevumiem un apgrozāmiem līdzekļiem ir iespējama pamatsummas atlikšana, jo tiem ir amortizācijas grafiks, savukārt visbiežāk kredītlīnijām un overdraftiem nav amortizācijas grafika, tādējādi tās tiek ierobežotas ar šī brīža Noteikumu Nr.537 redakciju. Lai atvieglotu komersantiem saņemt likviditātes atbalstu apgrozāmo līdzekļu veidā, tieši kredītlīnijām un overdraftiem, punkts tiek precizēts, nosakot, ka apgrozāmiem līdzekļiem var sniegt aizdevumu ar portfeļgarantiju, ja kredītiestāde saimnieciskās darbības veicējam atliek pamatsummas maksājumus vismaz par trim mēnešiem vai pagarina finanšu pakalpojuma līguma darbības termiņu vismaz par trim mēnešiem.Par abiem noteikumu projekta punktiem sabiedrība “Altum” veiks grozījumus sadarbības līgumos ar kredītiestādēm. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, sabiedrība “Altum” |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji, sabiedrība “Altum”. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav. |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav  |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas regulas Nr.1303/2013 prasības atbilstoši Eiropas Parlamenta un Padomes (ES) 2020/460 (2020. gada 30. marts), ar kuru groza Regulas (ES) Nr. 1301/2013, (ES) Nr. 1303/2013 un (ES) Nr. 508/2014 attiecībā uz īpašiem pasākumiem, kas nepieciešami, lai piesaistītu investīcijas dalībvalstu veselības aprūpes sistēmās un citos to ekonomikas sektoros, reaģējot uz Covid-19 uzliesmojumu |
| A | B | C | D |
| *Regulas Nr.1303/2013 37. panta 4. punkts* | *Noteikumu projekta 9.2.1 apakšpunkts* | *Ieviests pilnībā* | *Paredz atvieglotākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Paredz atvieglotākas prasības. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta par nepieciešamajiem grozījumiem lemjot vadības grupā uzņēmējdarbības un nodarbinātības atbalstam (Ministru prezidenta 2020. gada 16. marta rīkojums Nr. 2020/1.2.1.-62).Noteikumos ietvertie nosacījumi ir pārrunāti ar Finanšu nozares asociāciju un komercbankām. |
| 2. | Sabiedrības līdzdalība projekta izstrādē | Projekts ievietots Ekonomikas ministrijas mājas lapā<https://www.em.gov.lv/lv/Ministrija/sabiedribas_lidzdaliba/diskusiju_dokumenti/>un Ministru kabineta mājas lapā<https://www.mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, sabiedrība “Altum”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Ekonomikas ministrijas un akciju sabiedrības “Altum” esošo funkciju ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministrs J.Vitenbergs

Vīza:

Valsts sekretāra vietā –

valsts sekretāra vietnieks Edmunds Valantis

Tetere, 67013044

Dita.Tetere@em.gov.lv

1. Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – regula Nr. 1303/2013) [↑](#footnote-ref-2)
2. Eiropas Parlamenta un Padomes (ES) 2020/460 (2020. gada 30. marts), ar kuru groza Regulas (ES) Nr. 1301/2013, (ES) Nr. 1303/2013 un (ES) Nr. 508/2014 attiecībā uz īpašiem pasākumiem, kas nepieciešami, lai piesaistītu investīcijas dalībvalstu veselības aprūpes sistēmās un citos to ekonomikas sektoros, reaģējot uz Covid-19 uzliesmojumu (turpmāk tekstā - regula Nr.2020/460) [↑](#footnote-ref-3)